Van jobb ötletem.
Szerintem az elvárható, hogy mindenki nézze meg, hogy az elvégzendő módosítás helyes-e egyáltalán. Vagy hogy korábban miért is csinálták úgy, és indokolt-e attól eltérni.
Gondold csak végig.
Most te a korábbi #73121 számú, Tokodi elágazás-Almásfüzitő viszonylatot kissé önkényes módon átalakítottad Esztergom-Almásfüzitő viszonylattá. Az OSM-en kívül csomó helyen van hivatkozás az OSM-kapcsolatokra, a Wikidatába is töltögetjük a vasútvonalakhoz a megfelelő kapcsolatot. Most te az egyik kapcsolatot teljesen átpakoltad, így a korábbi összekötések sérülhetnek.
De ugyanígy nem gondoltad át a 16-os vonal átcímkézését sem. A kapcsolatban ott virít a mai napig, hogy a kapcsolatra a forrás a VPE. A VPE ezen adatai nyílt hozzáférhetésűek, így mindenki számára látható, hogy oda az van írva, hogy Hegyeshalomtól Porpácig tart. Ehhez képest te szemrebbenés nélkül átírtad Porpácot Szombathelyre, ami ügye ellent mond a hivatkozott forrásnak. Augusztusban megígérted a javítását, de azóta arra se szagoltál. Most már nem is kell, mert októberben megcsináltam helyetted, miközben kijavíttattam azt a hibát is, hogy a szerkesztő helytelenül felajánlja a "GYSEV"->"GySEV" cseréket.
Csak kis odafigyelésre van szükség...